599/2022

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi og einangrun á meðan því stendur.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 3. október 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Norðurlands eystra 3. október 2022 í málinu nr. R- [...]/2022 þar sem varnaraðila var gert að sæta gæsluvarðhaldi allt til mánudagsins 10. október 2022 klukkan 18 og einangrun á meðan því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími. Að því frágengnu krefst varnaraðili þess að henni verði ekki gert að sæta einangrun.

Niðurstaða

4

Samkvæmt rannsóknargögnum málsins virðist varnaraðili hafa verið í sama rými í íbúð að [...] og maki hennar, sem fannst látinn á vettvangi, bæði í aðdraganda átaka sem þar áttu sér stað, og þegar vitni kom til aðstoðar eftir að þau voru um garð gengin.

Í greinargerð sóknaraðila til Landsréttar kemur fram að hann hafi nokkur mál til rannsóknar þarsem talið er að varnaraðili og sá látni hafi átt í átökum sín á milli, þar á meðal mál þar sem varnaraðili er grunuð um að hafa stungið hann með eggvopni í mars á þessu ári. Að þessu gættu en að öðru leyti með vísan til forsendna hins kærða úrskurðar er fallist á að fullnægt sé skilyrðum a-liðar 1. mgr. 95. gr. og 2. mgr. 98. gr., sbr. b-lið 1. mgr. 99. gr. laga nr. 88/2008 fyrir gæsluvarðhaldi varnaraðilaogaðhún sætieinangrunmeðaná því stendur. Verður hinn kærði úrskurður því staðfestur.

Úrskurðar o rð:

Hinn kærði úrskurður er staðfestur.

Úrskurður Héraðsdóms Norðurlands eystra 3. október 2022

Mál þetta var þingfest og tekið til úrskurðar 3. október 2022.

Sóknaraðili er Lögreglustjórinn á Norðurlandi eystra.

Varnaraðili er X, kt. [...].

Dómkröfur

Þess er krafist að úrskurðað verði að X, kt. [...], sæti gæsluvarðhaldi til mánudagsins 10. október 2022, kl. 18:00, og verði gert að sæta einangrun á meðan á gæsluvarðhaldi stendur.

Málsatvik

Sóknaraðili kveðst vera með rannsóknar brot gegn 211. gr. almennra hegningarlaga. Varnaraðili sé eiginkona þess látna, A. Rannsókn málsins sé á frumstigi. Gögn bendi til þess að upphaf þessa máls hafi verið það að A hafi sent aðila, sem sennilega sé vitni í þessu máli, til að ná í varnaraðila á heimili B að [...]á [...]. Þar virðist hún hafa verið við neyslu á áfengi og hugsanlega einhverjum öðrum vímugjöfum. Sá sem A hafi sent til að ná í konu sína virðist hafa snúið til baka og tjáð A að hún vildi ekki koma með honum. Þá hafi A farið sjálfur á staðinn og atburðarás hafist sem hafi lokið með því að A hafi verið stunginn og látist, og C hlotið alvarlega áverka sem virðist vera eftir hníf. Ekki sé enn vitað hver hafi veitt A þá áverka sem virðist hafa leitt til dauða hans. Vettvangsrannsókn og tæknirannsókn hafi verið látin sitja fyrir, meðal annars þar sem nauðsynlegt sé að sakborningar séu í skýrsluhæfu ástandi þegar fyrsta skýrsla verður tekin af þeim.

Lagarök

Sóknaraðili vísar til þess að varnaraðili hafi, ásamt tveimur öðrum, verið á vettvangi þegar meint brot átti sér stað. Rannsókn málsins sé ný hafin og ekki sé ljóst hver málsatvik voru. Ekki sé ljóst hver veitti A þá áverka sem sennilega hafi leitt til dauða hans. Ýmislegt í málinu bendi til að C og A hafi verið í átökum og að í þeim átökum hafi hnífi verið beitt. Rannsókn sé þó ekki komin það langt að það sé ljóst. Sakborningar geti spillt sakargögnum, haft áhrif á vitni og sammælst um framburði ef þeir gangi lausir meðan frumrannsókn stendur yfir. Varnaraðili hafi verið kærð fyrir nokkrum mánuðum fyrir að stinga eiginmann sinn með hnífi á heimili þeirra á [...].

Til stuðnings kröfu sinni vísar sóknaraðili til a-liðar 1. mgr. 95. gr. og b-liðar 1. mgr. 99. gr. laga nr. 88/2008 um meðferð sakamála.

Niðurstaða

Sóknaraðili hefur til rannsóknar mál vegna gruns um manndráp síðastliðna nótt. Málsatvik eru enn mjög óljós og rannsókn skammt á veg komin, meðal annars af þeim sökum að skýrslutökur af þeim sem voru á vettvangi hafa tafist vegna vímuástands þeirra og meiðsla eins þeirra. Með vísan til framangreinds, greinargerðar sóknaraðila og rannsóknargagna verður á það fallist að varnaraðili sé undir rökstuddum grun um að hafa átt aðild að alvarlegu hegningarlagabroti sem varðar fangelsisrefsingu.

Verður fallist á að aðstæður séu þannig að ætla megi að varnaraðili muni torvelda rannsókn málsins, svo sem með því að hafa áhrif á vitni, mögulega samverkamenn eða koma undan gögnum, fái hún að ganga laus, sbr. a-lið 1. mgr. 95. gr. laga nr. 88/2008. Verður því fallist á kröfu sóknaraðila um gæsluvarðhald. Þá verður einnig fallist á að varnaraðili sæti einangrun meðan á gæsluvarðhaldinu stendur, sbr. b-lið 1. mgr. 99. gr. laga nr. 88/2008. Þykir ekki ástæða til að marka gæsluvarðhaldi skemmri tíma en krafist er, en sá sem krafist hefur gæsluvarðhalds skal láta sakborning lausan um jafnskjótt og ástæður til gæslu eru ekki fyrir hendi, sbr. 2. mgr. 97. gr. laga nr. 88/2008.

A-kvk-nf S-kvk-nf héraðsdómari kveður upp úrskurð þennan.

Úrskurðarorð

Varnaraðili, X, kt.[...], skal sæta gæsluvarðhaldi, þó ekki lengur en til mánudagsins 10. október 2022, kl. 18:00. Varnaraðili skal sæta einangrun á meðan á gæsluvarðhaldinu stendur.